**Farské oznamy**

 **Štrnásta nedeľa v cezročnom období C - (3. 7. 2022)**

|  |  |  |
| --- | --- | --- |
| Pondelok | Sv. Cyrila a Metoda, slovanských vierozvestov, slávnosť, vigília | 18.00 |
| Utorok | Sv. Cyrila a Metoda, slovanských vierozvestov, slávnosť | 8.00 |
| Streda | Sv. Márie Goretti, panny a mučenice | 18.00 |
| Štvrtok | Za povolania na kňazský stav | 7.00 + adorácia |
| Piatok |  | 18.00 |
| Sobota |  | 18.00 Oblazov |
| Nedeľa | Pätnásta nedeľa v cezročnom období | 8.00 a 10.30 |

Otec biskup Tomáš Galis nás poprosil o zmenu dátumu vyslúženie sviatosti birmovania, tak sme mu vyšli v ústrety a dohodli sme sa s birmovancami, že birmovka v našej farnosti bude v sobotu 15.10. o 10.00hod. Prosím, aby ste o tom informovali i birmovných rodičov.

Po porade s niektorými z vás by som bol rád, keby sme jeden deň v mesiaci mali celodennú adoráciu, kde by sme sa spoločne klaňali Ježišovi a vyprosovali si od neho zdravie, pokoj, oživenie katolíckej viery v našich rodinách, a modlili by sme sa za posvätenie kňazov. Srdečne pozývam vás milí rodičia, mamy, otcovia, modliť sa za svoje deti a vás milá mládež za lepšiu budúcnosť. Prvá takáto adorácia by bola vo štvrtok od 7.30 do 16.00 hod. Prosím, aby sa záujemcovia zapísali v sakristii.

Zbierku na dobročinné diela Svätého otca sme podporili 400 eurami. Nech Pán odmení vašu štedrosť.

Dnes po sv. omši je prvonedeľná zbierka pre potreby farnosti.

Vyšlo nové číslo časopisu Milujte sa. Môžete si v ňom prečítať zaujímavosti o Turínskom plátne i iné, stojí 2eurá a taktiež si môžete zobrať alebo zakúpiť za 1euro časopis Naša žilinská diecéza. Taktiež si môžete zadarmo zobrať dvojmesačník katolíckeho Rádia Mária, ktoré si môžete i naladiť na FM 102,1 MHz.

Dnes je kostol otvorený do 18.00 hod. Pozývam vás navštíviť Pána Ježiša, keď sa pôjdete pomodliť za vašich príbuzných na cintoríne.

Chcel by som sa poďakovať dobrodincom za zábradlie pri kaplnke v Oblazove a všetkým, ktorí pomáhali pri príprave týchto Cyrilometodských slávností, obecnému úradu v Kotešovej na čele s p.starostom, p. organistke, p. Beláčkovi, p. kostolníčke. Ďalej sa chcem poďakovať za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie skupinu č. 18. Želám vám peknú nedeľu.